

REPUBLIKA HRVATSKA

SISAČKO-MOSLAVAČKA ŽUPANIJA

GRAD KUTINA

UPRAVNI ODJEL ZA DRUŠTVENE

DJELATNOSTI, SOCIJALNU SKRB

I CIVILNO DRUŠTVO

Trg kralja Tomislava 12, 44320 Kutina

Tel: 044/692-040 Fax:044/683-463

KLASA: 551-01/22-01/18

URBROJ: 2176-3-07/02-22-2

Kutina, 24. listopada 2022. godine

Temeljem Odluke o isplati jednokratne novčane potpore za umirovljenike s područja Grada Kutine u 2022. godini (KLASA: 551-06/22-01/1, URBROJ: 2176-3-07/02-22-1) i Odluke o izvršenju Proračuna Grada Kutine za 2022. godinu, Upravni odjel za društvene djelatnosti, socijalnu skrb i civilno društvo raspisuje

**Javni poziv umirovljenicima i osobama s invaliditetom koji primaju osobnu invalidninu s područja Grada Kutine o ostvarivanju prava na jednokratnu novčanu potporu u 2022. godini**

Pozivaju se umirovljenici Grada Kutine čija mirovina pripada kategoriji umirovljenika koji su korisnici starosnih, prijevremenih starosnih i obiteljskih mirovina i korisnika invalidskih mirovina zbog opće nesposobnosti za rad u radnom odnosu i profesionalne nesposobnosti za rad, a koji korisnici nisu u radnom odnosu, a čije mirovine iznose do 2.500,00 kuna, kao i osobama s invaliditetom koje primaju osobnu invalidninu da mogu ostvariti pravo na jednokratnu novčanu potporu za uskrsne blagdane.

Pravo na jednokratnu novčanu potporu ostvaruju svi umirovljenici i osobe s invaliditetom koji primaju osobnu invalidninu, a koji imaju prebivalište na području Grada Kutine.

Iznos jednokratne novčane potpore po umirovljeniku rangiran je prema visini mirovine i to:

od 0.00 - 1.500,00 kuna – 400,00 kuna potpore

od 1.500,01 - 2.500,00 kuna – 300,00 kuna potpore

**KAKO OSTVARITI PRAVO NA JEDNOKRATNU NOVČANU POTPORU:**

Da bi ostvarili pravo svi zainteresirani umirovljenici koji ostvaruju pravo na isplatu jednokratne novčane potpore dostaviti će na mail adresu [drustvene@kutina.hr](mailto:drustvene@kutina.hr) ili **Upravnom odjelu za društvene djelatnosti, socijalnu skrb i civilno društvo, soba br. 3, svaki radni dan od 08,00 do 14,00 sati i to od 02. studenog do 01. prosinca 2022. godine, ako zahtjev NISU podnijeli u 2021. ili prethodnim godinama .**

* Tiskanicu zahtjeva ( dostupna na mrežnim stranicama Grada Kutine i u pisarnici – soba br. 3)
* Presliku osobne iskaznice ili uvjerenje o prebivalištu – na uvid,
* Presliku odreska od isplate mirovine ( ne stariji od tri mjeseca ) i
* Presliku tekućeg računa

Upravni odjel za društvene djelatnosti,

socijalnu skrb i civilno društvo